Her er jeg igjen med nok en smoothie-oppskrift! Det er nesten ikke vits i å lage oppskrifter for smoothier, siden det er SÅ lett å bare hive det du har i blenderen og la den kjøre. Resultatet er (nesten) alltid fantastisk godt!
Noen ganger finner du derimot en kombinasjon som bare er utrolig, fantastisk god. Dette er en sånn smoothie! Banan gjør den kremete og silkemyk, mens jordbær og dadler tilfører masse sødme og smak. Mhmmm! I tillegg har jeg nettopp fått et par forsendelser fra vår alles felles yndlingsnettbutikk, iHerb, så da måtte jeg jo teste ut en prøvepose med Acai-pulver mens jeg var i gang! Jeg smakte ikke så mye av det, siden de andre smakene var så kraftige, men satser på at det gjør underverker for kroppen min 😉
Litt fakta om Acai kan vi jo også slenge inn:
– Acai er en plante som til nå har vært relativt ukjent for oss, men som har blitt brukt av innfødte i Sør-Amerika i århundrer.
– Den inneholder anthocyaniner, en antioksidant, som man også finner i rødvin. Mange ser på rødvin som helsedrikk (det var en periode man skulle leve som franskmennene for best helse), men nå kan du ta Acai istedenfor. Da slipepr du de negative sidene ved vin og alkohol!
– I tillegg til å være en svært god kilde til antioksidanter, inneholder denne planten også stoffer som har vist å senke kolesterol, beskytte imunsystemet og beskytte mot prostatakreft, for dere menn der ute 😉
– Acai øker energinivået pga antioksidantnivået og mange idrettsutøvere drikker acai før trening/kamp for å gjøre sitt beste
– Denne superplanten skal også, i tillegg til bedre energi, føre til bedre søvn om natten. Og det er jo ingenting å klage over! 😀
Jeg elsker å prøve nye produkter, og siden dette pulveret ikke smakte noe (i min smoothie i alle fall! Noen som vet hvordan det smaker alene?) er jeg fornøyd! Har tidligere brukt Best of Greens og selv om det er utrolig bra for en, kan jeg ikke fordra smaken!
Men dere vil kanskje ha oppskriften på smoothien? Here you go!
5 dadler (ikke medjool, men iranske dadler! Fås kjøpt på innvandrerbutikker eller på Coop)
1 prøvepakke acai-pulver (1 serving)
Nok vann til at blenderen kan gå
Kjør alt sammen til alt er helt glatt og mykt. Nytes med skje! Her kan du selvfølgelig variere litt, istedenfor vann kan du bruke din favoritt av plantemelk f.eks mandel, soya, ris, havre etc… Du kan også variere typen bær etter hva du har tilgjengelig! Vil derimot ikke anbefale å bytte ut bananene og dadlene!
5 kommentarer Publisert iMatlaging, Raw, Smoothie, Vegan Merket medacai, banan, Dadler, Helse, Jordbær, raw, smoothie, vegan
2 kommentarer Publisert iMatlaging, Vegan Merket medfrukt, grønnsaker, Helse, Jordbær, rødbeter, smoothie, smoothie challenge, utfordring, vegan
Hjelp! Dehydrator!!
Da har jeg akkurat foretatt den største investeringen i år, nemlig en splitter ny Excalibur 9-tray dehydrator + to paraflexx underlag!! HJELP! Skal si den herligheten er et stort innhugg i en stakkars students budsjett!
På den andre siden så er jeg veldig spent på å få den godt og vel hjem. Jeg vet med meg selv at jeg trenger en dehydrator for å holde meg til en høy raw diett, noe jeg for min egen del vet er det beste både psykisk og fysisk. Jeg har alltid likt å lage mat og jeg trenger noe mer variasjon enn det salater og raw supper kan gi meg. Jeg vil lage frukt-ruller, knekkebrød, brød, paier, barer etc. i tillegg til at jeg om vinteren craver varm mat og dermed kan dehydratoren være til STOR hjelp der!
En dehydrator er noe jeg har hatt lyst på helt siden jeg hørte om raw food, så dette var egentlig ikke noe impulskjøp. Jeg har hatt en sparekonto som jeg har satt av litt penger på hver måned med sånn halvveis i sinne å bruke på en dehydrator. Jeg hadde bare ikke bestemt meg for hvilken.
Excalibur er det merket som har fått flest gode tilbakemeldinger og er den desidert beste på markedet. Derfor bestemte jeg meg for å heller investere en god slump penger denne ene gangen og dermed muligens forhindre å noen sinne måtte kjøpe en ny senere fordi den jeg kjøpte ble slitt ut. Grunnen til at jeg valgte 9-tray versjonen og ikke 5, var at prisen ikke er så veldig mye mer for 9eren og at det er verdt investeringen i tilfelle jeg skulle finne i etterkant at 5 brett er for lite.
Dehydratoren er veldig fremtredende i Ani Phyo sin bok, Raw food essentials og jeg må si jeg satt å siklet over en av banan-pannekake oppskriftene hennes! Himmel, så godt det så ut!!
Er det noen av dere som har / har lyst på en dehydrator? I så fall, hvilket merke har dere og hvorfor valgte du akkurat den? Har du noen yndlingsoppskrifter du har laget som du vil dele med en soon-to-be eier av en excalibur?
2 kommentarer Publisert iHelse, Raw, Vegan Merket medani phyo, Dehydrator, excalibur, Helse, oppskrifter, raw food
Fordeler og ulemper med Raw food?
Jeg har tidligere skrevet om raw food og jeg har gått litt fram og tilbake på dette emnet… Jeg har blandede følelser, noen ganger synes jeg det er et helt fantastisk konsept og gir bare 100% mening, mens andre ganger synes jeg denne måten å spise på blir ALTFOR restriktiv og ender med å spise noe varmebehandlet istedenfor.
Jeg tror ikke min intensjon fra begynnelsen av var å gå 100% raw, kanskje rundt 80%. Dette tror jeg er en sunn beslutning, siden det lett kan bli for tidkrevende å bekymre seg for om hasselnøttene jeg bruker en gang i tiden har blitt utsatt for varme over 49 grader eller om agavesirupen, som er merket raw, egentlig er det! Dessuten er det så mye debatt rundt spørsmålet om såkalte superfoods, om man skal inkorporere disse eller ikke. For å være helt ærlig blir jeg litt forvirret…
For meg er det veldig viktig å være 100% veganer, men det er ikke viktig å være 100% raw. Innen raw food-bevegelsen er det hittil fruktarianer-livsstilen som virker mest tiltrekkende. Mange fruktarianere er raw, men noen varmer også maten sin. Slike ting som ris, pasta og gryn er en del av en «kokt» fruktarianers diett. Hvis jeg skulle valgt noe, måtte det ha blitt en 60-70% raw og 40-30% varmebehandlet fruktariansk diett.
For å understreke et viktig punkt: jeg prøver ikke å gå ned i vekt, jeg er mer tiltrukket av å gå opp i vekt faktisk… Men jeg vil gjøre det ved å bygge opp muskelmasse og spise sunt. Derfor er det viktig for meg å finne den beste måten å spise på for min kropp. Jeg tror at alle er litt forskjellige og at det som passer for noen, ikke nødvendigvis passer for andre. Så jeg prøver å la kroppen min snakke for seg og handler deretter. Hvis min kropp sier at havregrøt er bedre enn en smoothie til kvelds, vel, then havregrøt it is 🙂
Beklager at dette innlegget ble litt masete og ikke gav noen definitive svar på noe som helst, men jeg måtte bare få det ut. Hvis noen har informasjon om raw food og fruktarianisme som kan være til hjelp, så tar jeg gladelig imot!
2 kommentarer Publisert iHelse, Raw Merket medfruitarianism, fruktarianisme, Helse, koking, mat, raw food, vegan